Publication: Magyar Közlöny
Issue: MK-2001-86 (Year: 2001, Number: 86)
Era: 1990-2004
Section: 
Paragraph Index: 6

2. § A Jegyzőkönyv magyar nyelvű fordítása a következő: „Jegyzőkönyv a Magyar Köztársaság Kormánya és a Szlovák Köztársaság Kormánya között az állampolgárok kölcsönös foglalkoztatása érdekében Pozsonyban, 1999. február 12. napján aláírt Egyezmény módosításáról A Magyar Köztársaság Kormánya és a Szlovák Köztársaság Kormánya (a továbbiakban: Szerződő Felek) egyetértenek abban, hogy a másik Szerződő Fél országának területén foglalkoztatható állampolgárok foglalkoztatási keretszámát módosítják, és a keretszám változtatásának módszerét egyszerűsítik oly módon, hogy ez a jog a továbbiakban az Egyezmény megvalósításáért felelős szervek jogköre lesz. Ezen óhajuktól vezérelve a Szerződő Felek a Magyar Köztársaság Kormánya és a Szlovák Köztársaság Kormánya között az állampolgárok kölcsönös foglalkoztatása érdekében Pozsonyban, 1999. február 12. napján aláírt egyezményt az alábbiak szerint módosítják:

Source: https://magyarkozlony.hu/hivatalos-lapok/599e390fb1029051d3656c5809331a0022829881/dokumentumok/b87a6fa7d5a8bdd8dedaa9edb085f49eb83208c3/letoltes